== Historisk sammenhæng ==
Da [[Jurij Andropov]] efterfulgte [[Leonid Bresjnev]] som leder af Sovjetunionen i november 1982, trykte de vestlige aviser mange forside-fotografier og artikler om ham. De fleste var negative og kritiserende, og gav dermed en opfattelse af ham som en ny trussel mod den vestlige verdens stabilitet. Andropov havde været Sovjets ambassadør i [[Ungarn]] under [[opstanden i Ungarn]] i 1956 og leder af [[KGB]] fra 1967 til 1982. Han var i [[Vesten]] kendt for at have knust [[foråret i Prag]] og for den brutale undertrykkelse af [[Systemkritiker|dissidenter]] såsom [[Andrej Sakharov]] og [[Aleksandr Solsjenitsyn]].<ref>Burns, John M. "The Emergence of Yuri Andropov". ''New York Times'', 06-11-1983. Hentet 04-01-08.</ref> Han startede, som generalsekretær, med at styrke KGB's styrker og undertrykke dissidenter. Ifølge [[Vasilij Mitrokhin]] opfattede Andropov kampen for menneskerettigheder som en del af et større komplot for at underminere grundlaget for den sovjetiske stat.<ref>Christopher Andrew and Vasili Mitrokhin. "The Mitrokhin Archive: The KGB in Europe and the West". Gardners Books, 2000. {{ISBN|0-14-028487-7}}.</ref>
Filosofi Samfund Kultur